# Antoni Ribera i Jordà

Antoni Ribera i Jordà (Barcelona, 15 de gener de 1920 - La Garriga, Vallès Oriental, 24 de setembre de 2001) fou un escriptor, investigador ufòleg i submarinista català.
Fill de Ignasi Ribera i Rovira (1880-1942) i de Maria Victòria Jordà i Iglesias (1884-1968). Estudià magisteri que no va poder acabar en esclatar la Guerra Civil i ésser mobilitzat en la lleva del biberó. Terra de Somni va ésser premiada pel Pen Club britànic, durant els Jocs Florals de l'exili, celebrats a Londres l'any 1947, un any abans de la seva publicació: 1948. El Comte Arnau, poema dramàtic (1950), li va valer el premi Ignasi Iglesias. Al maig del 1947, junt amb Josep Aldomà i Vergés, va editar la revista en català Antologia dels fets, les idees i els homes d'Occident; Antologia per abreviar. El juliol de 1948, Antologia va ser suspesa per la policia franquista. El 1950 va decidir publicar una nova revista que va anomenar Occident. Ha col·laborat a les revistes i diaris Pont Blau, La Nova Revista (1955-1958), Tele Estel, Xarxa i Avui. Ha estat membre del PEN català i de l'AELC.
Ha estat impulsor de l'exploració submarina, fou un dels fundadors del Centre de Recuperació i d'Investigacions Submarines i publicà obres de divulgació sobre submarinisme. Interessat pels ovnis, publicà sobre aquest tema diversos llibres i fou cofundador del Centre d'Estudis Interplanetaris de Barcelona (1958). El 1975 dirigí amb Josep Mascaró i Pasarius la primera expedició catalana a l'illa de Pasqua (Operación Rapa Nui, 1975). El 1990 va rebre la Creu de Sant Jordi.

## Obres
### Poesia

* Terra de somni (1949)
* Agonia de l'home (1950)

### Narrativa i novel·la

* El comte Arnau (1951)
* Llibre dels set somnis (1953)
* Els homes peixos (1954)
* Os melhores contos catalães (1954)
* Coral de sang (1957)
* De cara al futur (1966)
* L'altra banda del mirall (1980)
* El dia dels mutants (1992)
* La meva àvia, la planta (2000)

### Teatre

* Llibre dels retorns (1957)

### No ficció

* L'exploració submarina a les costes catalanes (1969)
* Los Hombres Peces (1956, ed. Juventud)
* Como se efectuan las exploraciones marinas (1960, ed. Rauter)
* Objetos desconocidos en el cielo (1961, ed. Argos)
* De Piccard al Nautilus (1962, ed. GP)
* Platillos volantes (1962 ed. GP, amb el pseudònim Anthony Simmons)
* La Conquista de las Profundidades Marinas (1964, ed. IDAG & AFHA)
* Mi Reino bajo el mar (1964, ed. Vincens)
* El gran enigma de los platillos volantes (1966 ed. Pomaire, 1975)
* Los humanoides (1967 ed. Pomaire, amb Vallée, Michel, Lorenzen y Creighton)
* Los monstruos marinos (1967, ed. Telstar)
* El mar, ese mundo fabuloso (1968, Circulo de Lectores)
* La Vida Extraterrestre (1968 ed. Kier, amb José Alvarez López, Pablo Ponzano y Mario Ferrari)
* Proceso a los ovni (1969, ed. Dopesa)
* Un caso perfecto (1969 ed. Pomaire, 1973, amb Rafael Farriols)
* Los platillos volantes ante la cámara (1969, ed. Pomaire)
* Platillos Volantes en Iberoamérica y España (1969 ed. Pomaire, 1980)
* L'exploració submarina a les costes catalanes (1969, ed. Pòrtic)
* Los platillos volantes: pro y contra (1971 ed. Martínez Roca, amb Michel, Lehr i Paluzie)
* La Grandes Conquistas del hombre (1972, ed. AFHA)
* La Pesca Submarina (1973, ed. Hispano)
* La Conquista del Polo Norte (1974, ed. AFHA)
* ¿De veras los ovnis nos vigilan? (1975, ed. Plaza & Janés)
* Operación Rapa Nui (1975 ed.Pomaire, 1989, 1994)
* Los doce triángulos de la muerte (1976 ed. A.T.E, 1986)
* América y los Ovnis (1977, ed.Posada)
* El misterio de Ummo (1979,ed. Plaza & Janés)
* James Mc Donald: OVNIs, el Último Desafio (1980 ed. Cielosur, amb Alejandro Vignati)
* L'altra banda del mirall (1980, ed. Pórtic)
* Secuestrados por extraterrestres (1981, ed. Planeta)
* Treinta años de ovnis (1982, ed. Plaza & Janés)
* Encuentros amb humanoides (1982, ed. Planeta)
* Las máquinas del cosmos (1982,ed. Planeta)
* Galería de condenados (1984, ed. Planeta)
* En el túnel del tiempo (1984, ed. Planeta)
* Ummo: la increíble verdad (1985, ed. Plaza & Janés)
* El envés de la trama (1986 ed. Plaza & Janés, traducció castellana de L'altra banda del mirall)
* Ummo informa a la Tierra (1987, ed. Plaza & Janés)
* El secreto de Urantia (1988, ed. Obelisco, amb Jesús Beorlegui)
* El Triángulo de las Bermudas (1993, ed. Espacio y Tiempo)
* Contactados y abducidos (1995,ed. Contrastes)
* Abducción (1998, ed. Del Bronce)
* Cartas de tres herejes (1999, ed. Corona Borealis)
* La dimensión perdida (2001, ed. Corona Borealis)

## Referències

* 1 2 «Antoni Ribera i Jordà». Gran Enciclopèdia Catalana. Barcelona: Grup Enciclopèdia Catalana.
* ↑ Castells, P. «”Coral de Sang“ la novela de Estartit y su autor ”Antonio Ribera“» (Pdf) (en castellà). Llibre Festa Major, 1959.
* ↑ Samsó, Joan. «Antologia». A: La cultura catalana: entre la clandestinitat i la represa pública. Barcelona: L'Abadia de Montserrat, 1994. ISBN 9788478266227.
* ↑ Samsó, 1994, p. 83.
* ↑ Munné-Jordà, A. «Antoni Ribera : senyor de la fantasia científica». Serra d'Or, Nº 504, 2001, pàg. 25-27. ISSN: 0037-2501.
* ↑ Molinas, Roger. «“Operació Rapa Nui”: aliens, arqueologia, espiritisme i Banca Catalana». [Consulta: 9 juny 2022].
* ↑ «Antoni Ribera Jordà». Enciclopedia de l'esport català. Enciclopèdia Catalana. [Consulta: 14 juny 2019].
* 1 2 Munné-Jordà, Antoni. Narracions de ciència-ficció. Antologia a cura d'A. Munné-Jordà. Barcelona: Edicions 62. Col·lecció "El Garbell", Desembre de 1985, p. 172. ISBN 84-297-2373-0.
* ↑ «Libros de Antonio Ribera». Arxivat de l'original el 2013-06-22. [Consulta: 3 febrer].